
                                                   AVIZ
asupra  propunerii legislative privind  
gestionarea populaţiei canine
                 În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea  legislativă privind gestionarea populaţiei canine, trimisă cu adresa nr.Pl.x.238 din 22 aprilie 2008, înregistrată cu nr. 31/387 din 23 aprilie 2008. 
               Senatul, în calitate de primă Cameră sesizată, a respins propunerea legislativă, în şedinţa din 15 aprilie 2008.

               În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională. 
                  Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă  menţionată mai sus, în şedinţa din  17 iunie 2008.


         Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr.1634 din 27 noiembrie 2008 şi punctul de vedere al Guvernului transmis cu adresa nr.181 din 23 ianuarie 2008, prin care nu susţine adoptarea acestei iniţiative legislative  arătând  că  mai există o  reglementare similară aflată în procedură  legislativă.    

        În urma dezbaterilor, cu  unanimitate de voturi, s-a hotărât avizarea negativă a propunerii legislative, pentru  a se evita  o  dublă  reglementare.
                   În raport de obiectul şi conţinutul său, propunerea legislativă face parte din categoria legilor ordinare.

